Θεσσαλονίκη: 21/10/2019

Αριθ. Πρωτ.: 66

ΠΡΟΣ: Τουριστικά Πρακτορεία

 (μέσω της Δ/νσης Π.Ε. Ανατολικής Θεσσαλονίκης )

 

#  ΕΛΛΗΝΙΚΗ ΔΗΜΟΚΡΑΤΙΑ

# ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

# ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ & Β/ΘΜΙΑΣ

# ΚΕΝΤΡΙΚΗΣ ΜΑΚΕΔΟΝΙΑΣ

# Δ/ΝΣΗ Α/ΘΜΙΑΣ ΕΚΠ/ΣΗΣ ΑΝ. ΘΕΣ/ΝΙΚΗΣ

# 11ο ΔΗΜΟΤΙΚΟ ΣΧΟΛΕΙΟ ΕΙΔΙΚΗΣ ΑΓΩΓΗΣ ΚΑΙ ΕΚΠΑΙΔΕΥΣΗΣ

Ταχ. Δ/νση: Εθν. Αμύνης 41

 54635 Θεσσαλονίκη

Πληροφορίες: Ελισάβετ Καλαϊτζίδου

Τηλέφωνο: 2310 211372

FAX: 2310 211372

e-mail: 11dimeidth@sch.gr

**ΘΕΜΑ: «Πρόσκληση κατάθεσης οικονομικής προσφοράς για μετακίνηση στο Ευρωπαϊκό Πρόγραμμα Erasmus + ΚΑ101»**

Το 11ο Ειδικό Δημοτικό Σχολείο Ανατολικής Θεσσαλονίκης προσκαλεί ενδιαφερόμενα τουριστικά γραφεία για την κατάθεση προσφορών, σύμφωνα με την Υ.Α. 129287/Γ2/02-12-2011, αρθρο 14, ΦΕΚ 2769/τ. Β’/02-12-2011, για την πραγματοποίηση μετακίνησης στην πόλη **ΠΡΑΓΑ ΤΗΣ ΤΣΕΧΙΑΣ**, στο πλαίσιο του εγκεκριμένου Ευρωπαϊκού Προγράμματος Erasmus +/ ΚΑ101, με κωδικό: **2019-1-EL01-KA101-061356** και τίτλο

 “Learning Based on Inquiry - A Modern Challenge for Teachers"»στο οποίο συμμετέχει το σχολείο μας. Αντικείμενο του διαγωνισμού είναι η ανάδειξη της καλύτερης οικονομικά και ποιοτικά προσφοράς ταξιδιωτικού γραφείου. Παρακαλούμε να αποστείλετε προσφορά, έως την **Πέμπτη 31-10-2019 και ώρα 12:00**. Η αξιολόγηση των προσφορών θα πραγματοποιηθεί την επόμενη ημέρα, Παρασκευή 01-12-2019 και ώρα 12:30.

Η μετακίνηση θα πραγματοποιηθεί από **19 έως 25 Ιανουαρίου 2020,** με την συμμετοχή **δύο εκπαιδευτικών του σχολείου μας**.

Η προσφορά αφορά:

1. **Δύο αεροπορικά εισιτήρια από Θεσσαλονίκη για Πράγα στις 19/01/2020 με επιστροφή στις 25/01/2020.**
2. **Διαμονή σε ξενοδοχείο με πρωινό, για 2 μονόκλινα δωμάτια, στην πόλη Πράγα.**
3. **Ταξιδιωτική ασφάλεια αστικής ευθύνης, ασθένειας, ατυχημάτων και επαναπατρισμού.**
* **Δικαίωμα συμμετοχής στον διαγωνισμό έχουν όλα τα ταξιδιωτικά γραφεία, που πληρούν τις κατά τον νόμο προϋποθέσεις για την παροχή της εν λόγω υπηρεσίας.**

Σύνταξη και υποβολή προσφορών: Οι προσφορές θα υποβληθούν στο 11ο Ειδικό Δημοτικό Σχολείο Ανατολικής Θεσσαλονίκης στο γραφείο της Δ/νσης, **(εντός του νοσοκομείου Γ. Γεννηματάς)** σε κλειστό φάκελο, έως την **Πέμπτη 31-10-2019 και ώρα 12:00**. Μαζί με την προσφορά του, κάθε ταξιδιωτικό γραφείο και στον ίδιο φάκελο με αυτήν θα καταθέσει απαραιτήτως και υπεύθυνη δήλωση, στην οποία θα αναγράφεται ότι διαθέτει το ειδικό σήμα λειτουργίας και μάλιστα σε ισχύ. Στην προσφορά υποχρεωτικά θα καταγράφονται, επίσης, η Υποχρεωτική Ασφάλιση Ευθύνης Διοργανωτή, σύμφωνα με τη σχετική νομοθεσία, η τελική συνολική τιμή της προσφοράς.

Αξιολόγηση προσφορών: Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω στάδια:

1. Παραλαβή των φακέλων και αποσφράγιση προσφορών

2. Έλεγχος

3. Αξιολόγηση προσφοράς

4. Επιλογή αναδόχου

 Οι προσφορές δεν πρέπει να έχουν αλλοιώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και να φέρει μονογραφή από τον προσφέροντα. Η προσφορά θα απορρίπτεται κατά την κρίση του οργάνου αξιολόγησης των προσφορών, εάν σε αυτήν υπάρχουν διορθώσεις που την καθιστούν ασαφή και δημιουργούν αμφιβολίες για την εγκυρότητά της. Όσοι ενδιαφέρονται να λάβουν μέρος, μπορούν να υποβάλουν τις προσφορές τους με έναν από τους παρακάτω τρόπους:

α) προσωπικά ή διά εξουσιοδοτημένου εκπροσώπου στο ενδιαφερόμενο σχολείο

β) ταχυδρομική επιστολή που θα απευθύνεται στο ενδιαφερόμενο σχολείο.

γ) **μέσω ηλεκτρονικού ταχυδρομείου στην διεύθυνση:** **11dimeidth@sch.gr** **ή/ και** **stralexi1@yahoo.gr**

Προσφορές που δεν έχουν παραληφθεί εντός της ορισμένης προθεσμίας δεν λαμβάνονται υπόψη έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων ή των μέσων συγκοινωνίας.

Επιλογή αναδόχου

Για την αξιολόγηση των προσφορών συγκροτείται Επιτροπή, με Πράξη του Διευθυντή του σχολείου. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την μετακίνηση των εκπαιδευτικών. Η επιλογή του ταξιδιωτικού γραφείου καταγράφεται στο πρακτικό που συντάσσεται. Μετά την αξιολόγηση των προσφορών γίνεται η τελική επιλογή του ταξιδιωτικού γραφείου.

 Η Προϊσταμένη του Σχολείου

 Ελισάβετ Καλαϊτζίδου